
Διάλεξη του δρος Σίμου Μποζίκη
«Τα οικονομικά του ελληνικού κράτους, 1828-1831: 

άγνωστοι γενικοί λογαριασμοί της καποδιστριακής περιόδου»

στο Σπίτι της Κύπρου

Τη Δευτέρα 19 Ιουνίου 2023, το Σπίτι της Κύπρου και η Εταιρεία Μελέτης Νεότερης και Σύγχρονης Ιστορίας - Ιωάννης Καποδίστριας (Ε.ΜΕ.Ν.Σ.Ι.), διοργάνωσαν τη διάλεξη, «Τα οικονομικά του ελληνικού κράτους, 1828-1831: άγνωστοι γενικοί λογαριασμοί της καποδιστριακής περιόδου», με ομιλητή τον δρα Ιστορίας Σίμο Μποζίκη.

Η διάλεξη διοργανώθηκε με αφορμή το μεγάλο αφιέρωμα της Ε.ΜΕ.Ν.Σ.Ι. στον Ιωάννη Καποδίστρια - Ιδρυτή του Ελληνικού Κράτους. 
Την εκδήλωση συντόνισε ο Νομικός, Ιστορικός, Πρόεδρος Δ.Σ. Ε.ΜΕ.Ν.Σ.Ι., κ. Ανδρέας Κούκος.
Μετά την ολοκλήρωση της διάλεξης ακολούθησαν ερωτήσεις και συζήτηση με τη συμμετοχή του ακροατηρίου.

-----------------------------------------------------------------------
Ο Σίμος Μποζίκης γεννήθηκε στην Κέρκυρα το 1980, σπούδασε Οικονομικές Επιστήμες στο Πανεπιστήμιο Πατρών και Ιστορία στο Ιόνιο Πανεπιστήμιο (μεταπτυχιακό, διδακτορικό), έχει εργαστεί δεκαπέντε χρόνια στη Δευτεροβάθμια Εκπαίδευση και, από το 2022, είναι μέλος ΕΔΙΠ με αντικείμενο Κράτος, Οικονομία και Κοινωνία στη Νεότερη Ελλάδα στο Τμήμα Ιστορίας του Ιονίου Πανεπιστημίου. Είναι συγγραφέας του βιβλίου Ελληνική Επανάσταση και Δημόσια Οικονομία: Η συγκρότηση του ελληνικού εθνικού κράτους 1821-1832 (εκδ. Ασίνη, 2020), έχει δημοσιεύσει άρθρα σε περιοδικά και συλλογικούς τόμους και έχει πάρει μέρος σε συνέδρια και κύκλους ομιλιών που έχουν οργανωθεί από ελληνικούς και ξένους ακαδημαϊκούς φορείς.

Σύνδεσμος παρακολούθησης: 

https://diavlos.grnet.gr/room/1607?eventid=14524

